IVL บวก 3% โบรกเชียร์ซื้ออัพกำไรปีนี้แตะ 3.94 หมื่นลบ. พ่วงเป้าใหม่ 60 บ.
IVL บวก 3% นิวไฮรอบ 3 เดือน โบรกแนะซื้ออัพกำไรปีนี้แตะ 3.94 หมื่นลบ. พ่วงเป้าใหม่ 60 บ. พร้อมชูเด่นสุดในกลุ่มปิโตรเคมี
IVL บวก 3% นิวไฮรอบ 3 เดือน โบรกแนะซื้ออัพกำไรปีนี้แตะ 3.94 หมื่นลบ. พ่วงเป้าใหม่ 60 บ. พร้อมชูเด่นสุดในกลุ่มปิโตรเคมี
25 พ.ค. 2565

ผู้สื่อข่าวรายงานว่า วันนี้(25พ.ค.2565) ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 10:32 น. อยู่ที่ระดับ 50.00 บาท บวก 1.50 บาท หรือ 3.09% สูงสุดที่ระดับ 50.25 บาท ต่ำสุดที่ระดับ 48.75 บาท ด้วยมูลค่าการซื้อขาย 438.44 ล้านบาท ราคาหุ้นนิวไฮรอบ 3 เดือนโดยเทียบหุ้นยืนที่ระดับ 51.25 บาท เมื่อวันที่ 17 ก.พ.2565

บล.โนมูระ พัฒนสิน ระบุในบทวิเคราะห์ (13 พ.ค.2565) ว่า บริษัท อินโดรามา เวนเจอร์ส จำกัด (มหาชน) หรือ IVL ราคาเป้าหมาย 60 บาท มอง Positive ต่อกำไรสุทธิไตรมาส 1/2565 ที่ 14,070 ล้านบาท (โต 134% เทียบช่วงเดียวกันของปีก่อน, โต 161% เทียบไตรมาสก่อนหน้า) สูงกว่าเราและตลาดคาด สูงกว่าเราคาดหลักๆจากอัตรากำไรธุรกิจ PET สูงกว่าคาด
หากตัดรายการพิเศษออกกำไรปกติอยู่ที่ 13,795 ล้านบาท โต 122% เทียบช่วงเดียวกันของปีก่อน,โต 181% เทียบไตรมาสก่อนหน้า) ซึ่งมาจากอัตรากำไรที่เพิ่มขึ้นของธุรกิจ PET และ IOD โดยสำหรับเทียบไตรมาสก่อนหน้าได้ stock gain ก้อนใหญ่มาหนุนด้วย คาดกำไรปกติไตรมาส 2565 ยังอยู่ระดับสูงเหนือ 1 หมื่นลบ. โต เทียบช่วงเดียวกันของปีก่อน แรงหนุนหลักมาจากอัตรากำไร PET ฝั่ง US+EU ที่เพิ่มขึ้น และปริมาณขายและกำไรที่เพิ่มขึ้นของธุรกิจ IOD หลังรวม Oxiteno (ซื้อกิจการ)
ทั้งนี้ปรับกำไรปกติปี 2565 ขึ้น 62% เป็น 39,468 ล้านบาท (โต 60% เทียบช่วงเดียวกันของปีก่อน) จากอัตรากำไร PET สูงกว่าคาดเป็นหลัก ปรับราคาเป้าหมายเป็น 60 บาท (เดิม 56.5 บาท) คงคำแนะนำซื้อคงมุมมองครึ่งหลังปี 2565 เด่นสุดในกลุ่มปิโตรเคมี มองหลังผ่านวิกฤตรัสเซีย-ยูเครน เป็นหนึ่งในหุ้นกลุ่มปิโตรเคมีที่น่าสนใจ จากทิศทางการฟื้นตัวของ core EBITDA/ton ที่ได้การปรับเพิ่มราคา contract และ ราคา feedstock ที่ลดลง